REGOLAMENT TAL-KUNSILL (KE) Nru 1923/2004
tal-25 ta’ Ottubru 2004
li jistabbilixxi ċerti konċessjonijiet għall-Konfederazzjoni Żvizzera fil-forma ta’ kwoti tariffarji Komunitarji għal ċerti prodotti agrikoli pproċessati
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea u partikolarment l-Artikolu 133 tiegħu,
Wara li kkunsidra l-Att ta’ l-Adeżjoni tar-Repubblika Ċeka, ta’ l-Estonja, ta’ Ċipru, tal-Latvja, tal-Litwanja, ta’ l-Ungerija, ta’ Malta, tal-Polonja, ta’ l-Islovenja u ta’ l-Islovakkja, u b’mod partikolari, l-Artikolu 6 (1) tiegħu,
Wara li kkunsidra l-proposta tal-Kummissjoni,
Billi:
(1)
Fil-qafas tal-Ftehim preferenzjali bejn il-Komunità Ekonomika Ewropea u l-Konfederazzjoni Żvizzera (1) konkluż permezz tar-Regolament (KEE) Nru 2840/72 (2) ingħatat konċessjoni fuq il-prodotti agrikoli pproċessati lil dak il-pajjiż.
(2)
Wara l-adeżjoni tar-Repubblika Ċeka, ta’ l-Estonja, ta’ Ċipru, tal-Latvja, tal-Litwanja, ta’ l-Ungerija, ta’ Malta, tal-Polonja, ta’ l-Islovenja u ta’ l-Islovakkja, il-konċessjoni imsemmija għandha tiġi addattata sabiex tieħu kont ta’ l-arranġamenti speċifiċi li eżistew għall-kummerċ fil-prodotti agrikoli pproċessati bejn dawn l-għaxar pajjiżi, minn naħa waħda, u l-Iżvizzera, min-naħa l-oħra.
(3)
Sabiex jinkiseb dan, fil-25 ta’ Ġunju 2004 ġew konklużi negozjati rigward l-iffirmar ta’ ftehim, li minħabba fih huwa neċessarju li jsiru adattamenti għall-ftehim preferenzjali msemmi hawn fuq, sabiex dan jieħu kont ta' l-effetti tat-tkabbir ta’ l-Unjoni Ewropea.
(4)
Iżda, peress li ż-żmien kien qasir wisq, il-ftehim ma setax jidħol fis-seħħ sa l-1 ta’ Mejju 2004, u f’ċirkostanzi bħal dawn, il-Komunità għandha tadotta l-miżuri neċessarji sabiex issolvi s-sitwazzjoni.
(5)
Il-miżuri ser jieħdu l-forma ta’ kwota tariffarja Komunitajra awtonoma li tkopri l-konċessjonijiet tariffarji preferenzjali li skond il-ftehim japplikaw għar-Repubblika Ċeka, għall-Estonja, għal Ċipru, għal-Latvja, għal-Litwanja, għall-Ungerija, għal Malta, għall-Polonja, għall-Islovenja u għall-Islovakkja.
(6)
Ġiet stabbilita kwota tariffarja fl-2004 għall-istess prodotti bl-ordni Nru 09.0914 mir-Regolament tal-Kummissjoni (KE) Nru 2232/2003 (3). Il-kwota tariffarja ġdida hija addizzjonali għall-konċessjoni eżistenti.
(7)
Il-Konfederazzjoni Żvizzera ngħatat ukoll responsabbiltà politika, soġġetta għar-reċiproċità, sabiex tadotta miżuri tranżitorji indipendenti favur il-Komunità li jkollhom effett legali mill-1 ta’ Mejju 2004,
ADOTTA DAN IR-REGOLAMENT:
Artikolu 1
Mill-1 ta’ Mejju sal-31 ta’ Diċembru 2004, il-merkanzija li toriġina mill-Iżvizzera li hija elentaka fl-Anness hija suġġetta għal kwota tariffarja miftuħa skond il-kundizzjonijiet speċifikati.
Artikolu 2
Il-kwota msemmija fl-Artikolu 1 għandha tiġi amministrata mill-Kummissjoni skond l-Artikoli 308a, 308b u 308c tar-Regolament tal-Kummissjoni (KEE) Nru 2454/93 tat-2 ta’ Lulju 1993 (4).
Artikolu 3
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali ta’ l-Unjoni Ewropea.
Għandu japplika mill-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Ottubru 2004.